Fort Apache (cinta)

:*Iste articlo ye sobre una cinta estausunidense de 1948; ta atros usos, se veiga *'Fort Apache***.

***Fort Apache**'' (títol orichinal en [[Idioma anglés|anglés]], estrenada en [[Aragón]] con o suyo títol orichinal) ye una [[cinta]] de [[cine de western]] de [[cine estausunidense]] de l'anyo [[1948]] dirichida por [[John Ford]] y que ye la primera d'as tres suyas cintas que conforman a clamada ''[[trilochía d'a caballería]]'' chunto con ''[[She Wore a Yellow Ribbon]]'' ([[1949]]) y ''[[Rio Grande (cinta de 1950)|Rio Grande]]'' ([[1950]]). O [[guión]] d'a cinta ye de [[Frank S. Nugent]], [[Guión adaptau|adaptau]] de ''Massacre'', un relato publicau en a revista ''[[The Saturday Evening Post]]'' por [[James Warner Bellah]] en [[1947]]. Producida por [[Merian C. Cooper]] y por o mesmo director John Ford ta la [[Productora cinematografica|productora]] ''[[Argosy Pictures]]'', la [[dirección de fotografía]] d'a cinta ye d'[[Archie Stout]] y [[William H. Clothier]] (iste zaguero no acreditau) y la [[Banda Sonora Orichinal]] ye obra de [[Richard Hageman]]. En l'[[elenco]] d'[[actor]]s d'a cinta amanixen, entre d'atros, [[John Wayne]], [[Henry Fonda]], [[Shirley Temple]], [[John Agar]], [[Ward Bond]], [[Irene Rich]], [[Anna Lee]], [[George O'Brien]], [[Mae Marsh]], [[Victor McLaglen]], [[Dick Foran]] y [[Pedro Armendáriz]].

Ista estió una d'as primeras cintas d'o cine estausunidense que presentaban una visión no negativa y prou respectuosa respective d'os [[amerindios]], que dica l'inte lo cine estausunidense amostraba con [[estereotipo]]s muit negativos.

''Fort Apache'' s'ambienta en os [[anyos 1870]] en o estau d'[[Arizona]].

Se tracta d'una cinta que ha recibiu bels [[Lista de premios cinematograficos|premios]] y nominacions, encara que garra d'éls no perteneixe a los premios ms conoixius u destacaus d'o panorama cinematografico internacional.

== Argumento ==
En rematar a [[Guerra Civil Estausunidense]], toz asperan que lo veterán [[capitán]] Kirby York, a qui toz respectan, se converta en o nuevo comandant de ''Fort Apache'', situau en a [[Reserva India de Fort Apache]], en un puesto remoto d'[[Arizona]] a on nomás bi ha que una chicota unidat de [[Caballería]] de l'[[exercito estausunidense]]. York heba estau mientres a guerra [[coronel]] d'un rechimiento y yera bien cualificau ta mandar en o fuerte. Tanimientres, a rapafui l'exercito ha decidiu atorgar lo mando a lo [[tenient coronel]] Owen Thursday, graduau de l'[[Academia Militar de West Point]] y que mientres a zaguer guerra civil heba estau [[cheneral]]. Thursday marcha enta lo suyo destín a remo, en considerar que mereixe un millor tracto, y amuestra ascape un caracter papitieso y soberbio; antiparte, mai no ha tractau con os amerindios ni en conoixe garra d'as suyas costumbres, tradicions y formas de luitar.

A Thursday, que ye viduo, l'acompanya su [[filla]] Philadelphia, con un carácter radicalment diferent, y que destaca por a suya simpatía. Bien luego [[pai]] y filla troban a lo choven tenient Michael Shannon O'Rourke, qui marcha dende l'Academia de West Point enta lo suyo primer destín como segundo tenient chustament en Fort Apache, en estar lo fillo d'o [[sarchento mayor]] Michael O'Rourke, qui en ye destinau tamién. Bien luego entre los dos chóvens naixe una atracción amorosa, encara que ixo no li cuaca pas guaire a lo pai d'a mesacha. Thursday no considera que un segundo tenient fillo d'un sarchento pueda tener un livel suficient para casar-se con a suya filla, encara que o sarchento O'Rourke mientres a guerra heba mandau la [[Brigada Irlandesa]] y heba recibiu la [[Medalla d'Honor d'o Congreso]], que li atorgaba lo dreito de ninviar a lo suyo fillo en l'Academia de West Point.

Bien luego de plegar o nuevo comandant en o fuerte, esclatan problemas con os indios [[apaches]] d'a reserva mandaus por [[Cochise]], en estar los indios malcontentos por as actividaz d'o corrupto Silas Meacham, achent d'o [[Gubierno d'Estaus Unius]] en a reserva. Owen Thursday aplica rigorosament punto por punto as ordenanzas militars y considera que li pertoca protecher a Meacham, encara que se li rechiren os budiellos en fer-lo, y lo fa en contra d'os consellos d'o capitán Kirby York, qui li diz que lo millor ye tractar a las tribus con respecto y remediar os mals causaus por l'achent corrupto.

En zagueras, Cochise considera que lo suyo pueblo no puet continar asperando y decide albandonar a reserva y principiar una luita contra l'exercito. Una vegada mas Thursday no quiere ascuitar os consellos de Kirby y decide marchar con a mayor parte d'as tropas d'o fuerte contra Cochise ta ganar-ie gloria y honors.

== Rodache ==
O rodache d'as escenas exteriors se fació en a suya mayor parte en [[Monument Valley]] d'[[Arizona]], encara que las escenas d'o propio Fort Apache se rodoron en o rancho [[Corriganville Movie Ranch]], en [[California]], a on se i debantó dende zero lo Fort Apache que amanixe en a cinta.

L'encuadre d'as imáchens d'a cinta s'inspira en os treballos pictoricos d'o [[pintor]] estausunidense [[Frederic Remington]] sobre escenas d'a vida cotidiana en o ''[[Far West]]'', encara que en estar una cinta en blanco y negro no puet amostrar-se con plenitut ixa caracteristica, que sí se consigue plenament en a segunda cinta d'a [[trilochía d'a Caballería]], ''[[She Wore a Yellow Ribbon]]'', ya rodada en color, a on lo suyo [[director de fotografía]], [[Winton C. Hoch]], consiguió que li concedisen l'[[Premios Oscar|Oscar]] a la [[Premio Oscar a la Millor Fotografía|Millor Fotografía]].''

== Elenco ==


== Premios ==


== Se veiga tamién ==
* [[Cine en 1948]].
* [[Cintas de 1948]].

== Referencias ==


== Vinclos externos ==

*  [https://www.imdb.com/title/tt0040369/ ''Fort Apache''] en [[Internet Movie Database]].
*  [https://www.tcm.com/tcmdb/title/2004/enwp ''Fort Apache''] en [[TCM Movie Database]].
*  [https://letterboxd.com/film/fort-apache/ ''Fort Apache''] en [[Letterboxd]].
*  [https://www.allmovie.com/movie/v18268 ''Fort Apache''] en [[AllMovie]].
*  [https://catalog.afi.com/Catalog/moviedetails/25545 ''Fort Apache''] en l' ''[[American Film Institute Catalog]]'' de l**American Film Institute*.
*  [https://www.filmaffinity.com/es/film679123.html *Fort Apache*] en [[FilmAffinity]].
*  [http://www.allocine.fr/film/fichefilm_gen_cfilm=1027.html *Fort Apache*] en [[Allociné]].
*  [https://www.rottentomatoes.com/m/fort_apache *Fort Apache''] en Rotten Tomatoes.